**Ministru kabineta noteikumu projekta**

**„Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana - zema enerģijas patēriņa ēkas” nolikums” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta noteikumu projekts „Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana - zema enerģijas patēriņa ēkas” nolikums” sagatavots pamatojoties uz likuma „Par piesārņojumu” 32.2 panta 4.6 daļu.  Likuma 32.2 pants, 46 daļa nosaka, ka izsoļu ieņēmumu izmantošanu nodrošina, organizējot atklātos projektu iesniegumu konkursus. Atklāto projektu iesniegumu konkursu nolikumos nosaka projektu iesniegumu vērtēšanas kritērijus, projektu iesniegumu iesniegšanas, izskatīšanas, apstiprināšanas un finansējuma piešķiršanas kārtību, kā arī projektu īstenošanas, pārskatu iesniegšanas un pārbaudes kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Lai nodrošinātu klimata mērķu sasniegšanu 2020. gadam un 2030. gadam, ir nepieciešams īstenot aktivitātes saistībā ar SEG emisiju samazināšanu, piemēram, energoefektivitātes pasākumu īstenošana, atjaunojamo energoresursu iekārtu uzstādīšana. Noteikumu projekts nosaka Emisijas kvotu izsoļu instrumenta finansēto projektu atklātā konkursa iesniegumu konkursa „Siltumnīcefekta gāzu emisiju samazināšana - zema enerģijas patēriņa ēkas” nolikumu, tai skaitā projektu iesniegumu vērtēšanas kritērijus, projektu iesniegumu iesniegšanas, izskatīšanas, apstiprināšanas un finansējuma piešķiršanas kārtību, kā arī projektu īstenošanas, pārskatu iesniegšanas un pārbaudes kārtību. Konkursa mērķis ir oglekļa dioksīda (turpmāk – CO2) emisiju samazināšana, veicot zema enerģijas patēriņa jaunu ēku būvniecību, kā arī esošu ēku pārbūvi vai atjaunošanu par zema enerģijas patēriņa ēkām. Konkurss kā viena no īstenotajām aktivitātēm tiks iekļauta dokumentā par alternatīvo energoefektivitātes pasākumu plānu Latvijai obligātā enerģijas ietaupījumu mērķa sasniegšanā. Konkursā noteikts ierobežots projekta iesniedzēju loks un ēku klasifikācija, jo projekta konkursa mērķis nav uzbūvēt vai nosiltināt iespējami lielu skaitu ēku, bet gan atbalstīt paraugprojektus (energoefektivitātes pasākumu īstenošana ēkās, nosakot specifiskus nosacījumus, kā rezultātā arī citās līdzīgās ēkās varēs izmantot gūto pieredzi), tādā veidā, lai šiem projektiem būtu multiplikatīvs pozitīvs efekts uz tautsaimniecību, tai skaitā, lai pateicoties labākiem paraugiem attīstītos zema enerģijas patēriņa ēku būvniecība arī bez valsts atbalsta. Papildus tam ir ņemts vērā līdz šim sniegtais atbalsts zema enerģijas patēriņa ēku būvniecībai citu finanšu instrumentu ietvaros. Papildus vērtēšanas kritēriji, lai noteiktu ēkas klasificēšanos paraugprojekta veidam netiks noteikti. Projekta iesniedzējs ievēro būtiskās būvei izvirzāmās prasības, tai skaitā par ilgtspējīgu dabas resursu izmantošanu, kā arī zaļā publiskā iepirkuma un ilgtspējīgas būvniecības principus. Projekta iesniedzējs ir atbildīgs par atbilstoša projektēšanas uzdevuma izstrādi, par būvprojektētāja, būvdarbu veicēja un ekspertu izvēli. Šo prasību kontrole tiks veikta projektu vērtēšanas un īstenošanas laikā. Ņemot vērā, ka Eiropas Savienības struktūrfondu un Kohēzijas fonda 2014.–2020.gada plānošanas perioda ietvaros īstenojamo 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākumu “Veicināt energoefektivitātes paaugstināšanu valsts ēkās”, 4.2.2.specifisko atbalsta mērķi “Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās” un 5.5.1.specifisko atbalsta mērķi “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ietvaros uz finansējuma saņemšanu varēs pretendēt pašvaldības ir nepieciešams nodrošināt demarkāciju. Galvenie nosacījumi, kas nodrošinās demarkāciju ir:* projektu iesniegumu iesniegšanas termiņš. Šī konkursa ietvaros plānots, ka projektu konkurss tiks izsludināts 2016.g. sākumā. VARAM rīcībā nav informācija, par to, ka kādā no iepriekšminētajiem specifiskā atbalsta mērķiem (SAM) varētu tikt uzsākta projektu iesniegšana ātrāk;
* būvju klasifikācijas kodi – 1261 un 1263, 1262;
* augsts sasniedzamais rādītājs attiecībā uz enerģijas patēriņu apkurei uz ēkas aprēķina platību.

 Lai veicinātu energoefektivitātes pasākumu īstenošanu dažādās ēkās, paaugstinātu sabiedrības informētību un veicinātu multiplikatīvo efektu VARAM ieskatā MK noteikumu projektā ir nepieciešams atsevišķi izdalīt piešķirojamo finansējuma apjomu. Klimata pārmaiņu finanšu instrumenta ietvaros ir īstenots projektu konkurss “Zema enerģijas patēriņa ēkas”. Konkursa ietvaros kopumā līgumi par projektu īstenošanu tika parakstīti ar 28 projektu iesniedzējiem. Projektu aktivitātes ir pabeigtas 14 projektos. Konkursa ietvaros projektu īstenošanai izmaksātais finansējuma apjoms ir EUR 4 488 847,308. Projektu ietvaros sasniegtais siltumenerģijas patēriņš apkurei (2014.g.) ir robežās no 7,2 kWh/m2 (privātmājai) līdz 28,4 kWh/m2 (pašvaldības administratīvai ēkai). Līdz ar to, lai veicinātu turpmāku zema enerģijas patēriņa ēku būvniecību, pārbūvi vai atjaunošanu, konkursa nolikumā ir paredzēti konkrētu ēku klasifikāciju veidi, kā arī tiek noteikti ambiciozi sasniedzamie rādītāji siltumenerģijas patēriņam apkurei, kas ir ļoti līdzvērtīgi gandrīz nulles enerģijas patēriņa ēku prasībām. EEZ finanšu instrumenta atklātā konkursa “Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība” ietvaros notiek vairāku projektu īstenošana atbilstoši zema enerģijas patēriņā ēku prasībām. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz iestādēm, kuru īpašumā atrodas, vai uz normatīvā akta, līguma vai iestādes lēmuma pamata ir nodota turējumā vai valdījumā atrodas ēka, kura atbilst noteiktiem ēkas klasifikācijas kodiem.Mērķgrupas ir :* pašvaldības,
* pašvaldības iestādes,
* valsts tiešās pārvaldes iestādes.
 |
| 2. | Tiesiskā regulējuma ietekme uz tautsaimniecību un administratīvo slogu | Citas sabiedrības grupas netiek ietekmētas. |
| 3. | Administratīvo izmaksu monetārs novērtējums | Normatīvā akta apstiprināšanas gadījumā tiks īstenots projektu iesniegumu konkurss, kas, ņemot vērā tā specifiku, veicinās energoefektivitātes paaugstināšanu Latvijā, kā rezultātā samazināsies SEG emisiju apjoms.Konkursa ietvaros pieejamais finansējums ir 23 000 000 EUR. |
| 4. | Cita informācija | Normatīvā akta apstiprināšanas gadījumā tiks īstenoti projekti, kas, ņemot vērā to specifiku, veicinās nodarbinātību un samazinās enerģijas patēriņu, dodot ieguldījumu Latvijai obligātā enerģijas ietaupījumu mērķa sasniegšanā un Latvijas energoatkarības mazināšanā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016 | Turpmākie gadi (EUR) |
|  | 2017 | 2018 | 2019 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: |  |  |  |  |  |
| 1.1. valsts pamatbudžets, tai skaitāieņēmumi no maksas pakalpojumiem un citipašu ieņēmumi | 0 | 0 |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 7 000 000 | 3 500 000 | 3 500 000 | 9 000 000 |
| 2.1. valsts pamatbudžets | 0 | 7 000 000 | 3 500 000 | 3 500 000 | 9 000 000 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | -7 000 000 | -3 500 000 | -3 500 000 | -9 000 000 |
| 3.1. valsts pamatbudžets | 0 | -7 000 000 | -3 500 000 | -3 500 000 | -9 000 000 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 7 000 000 | 3 500 000 | 3 500 000 | 9 000 000 |
|  |  |  |  |
|  |  |  |  |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Konkursa ietvaros pieejamais finansējums ir 23 000 000 EUR. Finansējums plānots Vides aizsardzības un reģionālās attīstības ministrijas programmas „Emisijas kvotu izsolīšanas instruments” (33.00.00) apakšprogrammā „Emisijas kvotu izsolīšanas instrumenta projekti” (33.02.00). Valsts budžeta iestādēm, lai īstenotu noteikumu projektā paredzētos pasākumus, ir nepieciešams nodrošināt līdzfinansējumu, līdz ar to valsts budžeta iestādēm noteikumu projektā paredzēto pasākumu īstenošanai ir nepieciešams papildus finansējums. Pēc projektu apstiprināšanas valsts budžeta iestādes normatīvajos aktos noteiktajā kārtībā no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” var pieprasīt līdzfinansējumu Emisijas kvotu izsolīšanas instrumenta projektu finansēšanai, ja tajā ir pieejami līdzekļi.Valsts budžeta iestādes līdzfinansējums projekta īstenošanai tiks nodrošināts no valsts budžeta līdzekļiem un maksājumi tiks veikti no līdzekļiem, kas finanšu instrumenta projekta īstenošanai paredzēti tās ministrijas budžetā, kuras padotībā ir attiecīgā valsts budžeta iestāde. Finanšu instrumenta finansējuma daļa projekta īstenošanai plānota kā saņemts transferts no Vides aizsardzības un reģionālās attīstības ministrijas atsevišķā budžeta programmā vai apakšprogrammā. |

*Anotācijas IV sadaļa – projekts šīs jomas neskar.*

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Komisijas regula Nr. 651/2014 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 651/2014 53. panta 1.punkts | Noteikumu projekta 12.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 5. panta 2. punkta a apakšpunkts | Noteikumu projekta 14.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 1. panta 3. punkta a) un b) apakšpunkts un 1.panta 2.punkta c) un d) apakšpunkts | Noteikumu projekta 19.5.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 1. panta 3. punkta otrā daļa | Noteikumu projekta 20.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 6.punkts | Noteikumu projekta 26.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 8.punkts | Noteikumu projekta 27.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 3.punkta a) apakšpunkts | Noteikumu projekta 33.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 4.punkta a) apakšpunkts | Noteikumu projekta 33. un 35.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 4.punkta d) apakšpunkts | Noteikumu projekta 33.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 6.panta 5.punkta h) apakšpunkts | Noteikumu projekta 37.2.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 58.panta 4.punkts | Noteikumu projekta 62.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 9.panta 1. un 4.apakšpunkts. | Noteikumu projekta 108.punkts. | Tiesību norma izpildīta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Stingrākas prasības netiek piemērotas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | 20 darba dienu laikā pēc atbalsta pasākuma stāšanās spēkā VARAM, izmantojot Eiropas Komisijas pārziņā esošo atbalsta paziņojumu elektronisko sistēmu SANI2, nosūtīs Eiropas Komisijai kopsavilkuma informāciju. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika informēta par MK noteikumu projekta izstrādi, kad tas tika ievietots publiskai apspriešanai Vides aizsardzības un reģionālās attīstības ministrijas tīmekļa vietnē 2015.gada 14.septembrī. |
| 2. | Sabiedrības līdzdalība projekta izstrādē  | Nav attiecināms. |
| 3. | Sabiedrības līdzdalības rezultāti  | Nav attiecināms. |
| 4. | Cita informācija | Nav. |
|  |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Atsevišķus uzdevumus veiks SIA „Vides investīciju fonds”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas. |
| 3. | Cita informācija | Nav. |

Vides aizsardzības un

reģionālās attīstības ministrs K.Gerhards

Vīza:

valsts sekretāra p.i.

valsts sekretāra vietniece E.Turka

2016.01.22. 11:36

R.Kašs

67026538, raimonds.kass@varam.gov.lv